JWD ติดอันดับ “หุ้นยั่งยืน” 4 ปีซ้อน
JWD ติดอันดับ “หุ้นยั่งยืน” 4 ปีซ้อน สะท้อนความมุ่งมั่นดำเนินธุรกิจภายใต้หลัก ESG
JWD ติดอันดับ “หุ้นยั่งยืน” 4 ปีซ้อน สะท้อนความมุ่งมั่นดำเนินธุรกิจภายใต้หลัก ESG
8 ต.ค. 2564

นายชวนินทร์ บัณฑิตกฤษดา ประธานกรรมการบริหารและประธานเจ้าหน้าที่บริหาร บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD นำบริษัทฯผ่านเกณฑ์การประเมินจากตลาดหลักทรัพย์ฯมีรายชื่ออยู่ใน ‘หุ้นยั่งยืน’ ประจำปี 2564 และนับเป็นปีที่ 4 ติดต่อกัน สะท้อนถึงความมุ่งมั่นดำเนินธุรกิจภายใต้นโยบายการกำกับดูแลกิจการที่ดีในมิติที่หลากหลาย
ทั้งการต่อต้านคอร์รัปชั่น ดูแลสิ่งแวดล้อม ยึดถือจรรยาบรรณทางธุรกิจและคู่ค้า ตลอดจนเคารพสิทธิด้านมนุษยชนตลอดห่วงโซ่อุปทานและมุ่งเน้นความรับผิดชอบต่อสังคม พร้อมเป็นเป็นทางเลือกแก่ผู้ที่ต้องการลงทุนในบริษัทฯ จดทะเบียนที่มุ่งเน้นการดำเนินธุรกิจด้วยความใส่ใจในสิ่งแวดล้อม ดูแลสังคม ภายใต้หลักบรรษัทภิบาล หรือ ESG